วันศุกร์ที่ 10 เดือนมกราคม มีเพศสัมพันธ์เเบบไม่ป้องกันค่ะ เเฟนเผลอหลั่งนอก เเฟนบอกว่าดึงออกมาก่อน เเล้วอสุจิค่อยออกมาตามทีหลัง ส่วนตัวไม่รู้สึกถึงอะไรพุ่งเข้าไปข้างในนะคะ เเต่ก็ยังไม่ชัวร์ค่ะ ไม่ไว้ใจเลยค่ะเลยว่าจะกินยาคุม ต้องกินเเบบไหนดีคะ เเล้วต้องกินกี่เเผงคะ กรณีเเบบนี้
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ดังนั้น หากไม่มั่นใจ ก็อาจพิจารณาทานยาคุมฉุกเฉินไป โดยควรรีบทานให้เร็วที่สุดหลังจากที่มีเพศสัมพันธ์ เพื่อให้เกิดประสิทธิภาพสูงสุด และหากเป็นชนิดที่มี 2 เม็ดใน 1 แผง เมื่อทานยาเม็ดแรกแล้ว ก็ให้ทานเม็ดที่ 2 หลังจากที่ทานยาเม็ดแรกไปแล้ว 12 ชั่วโมงด้วยค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิดชนิด 21 หรือ 28 เม็ด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ โดยหาดจะมีเพศสัมพันธ์ไปเรื่อยๆ ก็ให้ทานยาคุมหรือฉีดยาคุมต่อเนื่องไปเรื่อยๆ ค่ะ